EkBass/fiwiki-20250220-pages-articles huggingface dataset:
Intinktio

Intinktio (lat - kastaminen) on yksi ehtoollisen jakamismuoto. Intinktiossa ehtoollisleipä kastetaan viiniin ja siten ehtoolliselle osallistuja saa leivän ja viinin samanaikaisesti. Intinktioon viittaavia tekstejä löytyy 600-luvulta, mutta varsinaisesti käytäntö yleistyi lännen kirkossa sydänkeskiajalla. Intinktio on käytössä useissa läntisen perinteen kirkoissa. Ortodoksiset kirkot jakavat myös ehtoollisen siten, että ehtoollisleipä on palasina ehtoollisviinissä ja se annetaan ehtoolliselle osallistujalle lusikalla. Suomen evankelis-luterilaisessa kirkossa intinktion käyttämiseen ei ole sakramenttiteologisia esteitä. Useimmiten se tapahtuu siten, että ehtoollisen jakaja kastaa leivän viiniin ja jakaa sen suoraan ehtoolliselle osallistujan suuhun tai antaa sen hänelle käteen. Ruotsin kirkossa intinktio on yleisesti käytössä. Ehtoollisen jakaja antaa ehtoollisleivän ehtoolliselle osallistujan käteen ja tämä kastaa itse leivän ehtoollisviiniin joka on maljassa, kalkissa. Intinktio on yleistynyt etenkin HIV-tartunnan ja erilaisten epidemioiden, kuten influessa ja pandemia aikana, jolloin yhteismaljasta juomista on kaihdettu leviämisvaaran takia Ruotsin kirkossa intinktiota suositellaan sairaan ehtoollisella. Intinktio on tullut käyttöön vuoden 1986 Kirkkokäsikirjan myötä ja sitä suositellaan ns. yksityispikarien asemasta. == Lähteet == Luokka:Messu
Delawaren sinetti

Delawaren sinetti on Yhdysvaltain osavaltio Delawaren virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi. Sinettiin on kuvattu kultaisen kilven molemmin puolin maanviljelijä ja sotilas, heidän yläpuolelleen laiva, ja alapuolelleen nauha, jossa lukee osavaltion motto ”Liberty and Independence” (). Sinetin reunoilla lukee ”Great Seal of the State of Delaware” (). Sinetti on otettu käyttöön vuonna 1777, ja sen nykyinen versio hyväksyttiin 29. huhtikuuta 2004. == Muut versiot == Tiedosto:Seal of the Supreme Court of Delaware.svg|Delawaren korkeimman oikeuden sinetti. == Lähteet == Sinetti Luokka:Yhdysvaltain osavaltioiden sinetit
Etelä-Carolinan sinetti

Etelä-Carolinan sinetti on Yhdysvaltain osavaltio Etelä-Carolinan virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi. Sinettiin on kuvattu kaksi ellipsiä, joiden takana on palmupuun oksat. Sinettiin on kirjattu muun muassa osavaltion latinankieliset motot ”Dum spiro spero” () ja ”Animis opibusque parati” (). Sinetissä esiintyy osavaltion virallinen puu isopalmetto, joka on myös sen lipussa. Nykyinen sinetti on otettu käyttöön vuonna 1776. == Aiemmat versiot == Tiedosto:Seal of the Governor of South Carolina.png|Osavaltion kuvernöörin sinetti. == Lähteet == Sinetti Luokka:Yhdysvaltain osavaltioiden sinetit
Sigurður A. Magnússon

Sigurður A. Magnússon (1928 Lounais-Islanti – 2017Brynjólfur Þór Guðmundsson, Sigurður A. Magnússon rithöfundur er látinn, 89 ára að aldri, RUV 3.4.2017, viitattu 16.9.2021 ) oli islantilainen kirjailija, toimittaja ja kriitikko. Häneltä on julkaistu proosaa, runoja, näytelmiä, matkakirjoja ja esseekokoelmia. Viisiosaisen omaelämäkerrallisen romaanisarjan ensimmäinen osa Undir kalstjörnu (1979) sai merkittävää huomiota. Hän kuvaa teoksessa pojan uskonnollista kehitystä Reykjavíkin köyhällä asuinalueella. ==Lähteet== Luokka:Islantilaiset kirjailijat Luokka:Vuonna 1928 syntyneet Luokka:Vuonna 2017 kuolleet
Etelä-Dakotan sinetti

Etelä-Dakotan sinetti on Yhdysvaltain osavaltio Etelä-Dakotan virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi. Sinettiin on kuvattu tyypillistä dakotalaismaisemaa, jossa näkyy peltoja, vuoria, joki, tehtaan piippu, sekä maanviljelijä. Kuvan yläosassa on nauha, jossa lukee osavaltion motto ”Under God the People Rule” (). Sinetin reunoilla lukee kultaisin kirjaimin ”State of South Dakota” () ja ”Great Seal” (), ja lisäksi vuosiluku 1889, jolloin Etelä- Dakotasta tuli Yhdysvaltain osavaltio. Nykyinen sinetti on otettu käyttöön samana vuonna. == Muut versiot == Tiedosto:Seal of South Dakota (B&W;).svg|Mustavalkoinen versio. == Lähteet == Sinetti Luokka:Yhdysvaltain osavaltioiden sinetit
Pako taikavuorelle

Pako taikavuorelle (Escape to Witch Mountain) on vuonna 1975 ensi-iltansa saanut yhdysvaltalainen Disney-lastenelokuva, jonka on ohjannut John Hough. Alexander Keyn kirjaan perustuvan tieteisfantasian on käsikirjoittanut Robert M. Young, tuottanut Jerome Courtland, kuvannut Frank V. Phillips ja leikannut Robert Stafford. Musiikin on säveltänyt Johnny Mandel.. Viitattu 16.9.2021. Elokuva täytti Hollywoodiin 1970-luvun alkupuolella siirtyneen brittiohjaajan toiveen päästä ohjaamaan elokuvia Disney-yhtiölle. Hough ohjasi myös elokuvan jatko-osan Paluu Taikavuorelta (1978). ==Juoni== Lastenkodissa asuvat sisarukset Tony ja Tia Malone herättävät huomiota telekineettisillä voimillaan. Rikas Aristotle Bolt kiinnostuu lasten taikavoimista käyttääkseen niitä omaksi edukseen. Hän kaappaa lapset, mutta muuan Jason O'Day auttaa lapsia pakenemaan. ==Rooleissa== ==Lähteet== == Aiheesta muualla == * Luokka:Vuoden 1975 yhdysvaltalaiset elokuvat Luokka:Yhdysvaltalaiset lastenelokuvat
Aimo Puromäki

Aimo Niilo Verner Puromäki (25. toukokuuta 1928 Helsinki – 25. elokuuta 2019 Helsinki) oli suomalainen insinööri, virkamies ja yritysjohtaja, joka sai energianeuvoksen arvon.Biografia-sampo: Aimo Puromäki Viitattu 16.9.2021. ==Henkilöhistoria== Puromäen vanhemmat olivat Helsingin kaupungin sähkölaitoksen yliasentaja Niilo Hermanni Puromäki ja Mirja Rakel Elki. Puromäki tuli ylioppilaaksi 1947 ja valmistui 1952 diplomi-insinööriksi Teknillisestä korkeakoulusta. Hän työskenteli valmistuttuaan verkkoinsinöörinä Helsingin kaupungin sähkölaitoksessa, jatkaen sitten kaupungin palveluksessa koko työuransa vuoteen 1991 asti. Vuonna 1955 hän tuli sähkölaitoksen tariffitoimiston ja vuonna 1960 jakeluosaston päälliköksi. Hän vastasi toimitusjohtajana 1982–1991 koko Helsingin kaupungin energialaitoksesta, johon oli 1977 yhdistetty sähkö- ja kaasulaitos. Puromäki oli myös Helsingin Seudun Lämpövoima -yhtiön hallituksen jäsen 1977–1991 ja toimitusjohtaja 1983–1991. Puromäellä oli lisäksi monia kansallisia ja kansainvälisiä energiantuotannon asiantuntija- ja järjestötehtäviä, hän toimi esimerkiksi Suomen Sähkölaitosyhdistyksessä yli 35 vuotta. Hänen lahjoituksensa turvin perustettiin 2008 KAUTE-säätiöön kauppa- ja teknistieteellisiä tutkimuksia tukemaan hänen nimeään kantava rahasto. Energianeuvoksen arvon Puromäki sai neljäntenä henkilönä Suomessa, vuonna 1988. Muistot. Aimo Puromäki 1928–2019. Helsingin Sanomat, 6.10.2019. (Tilaajille) Viitattu 16.9.2021. ==Julkaisuja== * Energiasta: energia-aiheisia kolumneja vuosilta 1996–2006, 2013 ==Lähteet== Luokka:Suomalaiset insinöörit Luokka:Suomalaiset virkamiehet Luokka:Suomalaiset yritysjohtajat Luokka:suomalaiset lahjoittajat Luokka:Vuonna 1928 syntyneet Luokka:Vuonna 2019 kuolleet
Floridan sinetti

Floridan sinetti on Yhdysvaltain osavaltio Floridan virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi. Sinettiin on kuvattu merenranta, jolla seminolenainen levittää kukkia. Vedessä on höyrylaiva, jonka takaa nousee aurinko. Sinetin reunoilla lukee punaisin kirjaimin ”Great Seal of the State of Florida” () ja osavaltion (sekä Yhdysvaltain) motto ”In God We Trust” (). Sinetin nykyinen versio on otettu käyttöön vuonna 1985. == Aiemmat versiot == Tiedosto:Seal of Florida (1868–1985).svg|1868–1985 == Lähteet == Sinetti Luokka:Yhdysvaltain osavaltioiden sinetit
Fagerpark

Fagerpark on Siuntiossa, Uudellamaalla sijaitseva vanha Siuntion rautatieaseman asemapäällikön asunto. Rakennus on valmistunut vuonna 1905 arkkitehti Bruno Granholmin piirustusten mukaan. Siuntion rautatieasema sijaitsee aivan Fagerparkin vieressä. Rakennukset ovat suojeltuja. == Historia ja arkkitehtuuri == Fagerpark on valmistunut vuonna 1905. Sen on suunnitellut arkkitehti Bruno Granholm. Hirsirakenteisen rakennuksen alakerrasta löytyy asuintilat ja yläkerta on yhtä suurta ja avointa ullakkotilaa. Fagerparkin ominaispiirteisiin kuuluvat vanhat lankkulattiat, leivinuuni, pönttö- ja kaakeliuunit, kuusiruutuiset ikkunat ja vanhat puuleikkauksin koristellut ovet. Kiinteistöön kuuluu päärakennuksen lisäksi myös suuri puisto, vanha hirsinen saunarakennus ja tiilinen varastorakennus. == Lähteet == Luokka:Siuntion suojellut rakennukset
Jan Hladonik

Jan Hladonik (s. 18. elokuuta 1999 Třinec) on tšekkiläinen jääkiekkoilija, pelipaikaltaan hyökkääjä. Hän edustaa Tšekin Extraligassa pelaavaa HC Vítkovicea. == Ura == === Seuraura === Hladonik pelasi vuosina 2012–2016 HC Ocelaři Třinecin joukkueessa Tšekin juniorisarjoissa. C-nuorten runkosarjassa hän teki kaudella 2014–2015 yhteensä 37 maalia, joilla Hladonik jakoi sarjan maalipörssin voiton yhdessä Martin Kautin kanssa. Kaudella 2015–2016 hän oli mukana voittamassa Tšekin A-nuorten mestaruutta. Hladonik debytoi Tšekin Extraligassa kaudella 2016–2017 kasvattajaseuransa HC Třinecin joukkueessa. Kausi meni Hladonikilla pääosin Třinecin A-nuorten joukkueessa, mutta hän pelasi myös neljä pääsarjaottelua ilman tilastomerkintöjä sekä neljä ottelua lainalla 1. česká hokejová ligan HC Frýdek-Místekissa. Kaudeksi 2017–2018 Hladonik siirtyi Kanadan QMJHL-sarjaan Blainville-Boisbriand Armadan joukkueeseen. Hän pelasi runkosarjassa 56 ottelua tehopistein 4+15=19. Seuraavalla kaudella Hladonik pelasi taas kotimaassaan ja avasi pistetilinsä Extraligassa Ocelaři Třinecin joukkueessa keräten yhden syöttöpisteen 16 ottelussa. Kaudella 2019–2020 hän pelasi Extraligassa 19 ottelua ilman tehopisteitä, mutta seuraavalla kaudella syntyi uudessa joukkueessa HC Energie Karlovy Varyssa 44 otteluun ennätyslukema 7+7=14. Hladonikin nykyinen sopimus Energie Karlovy Varyssa päättyy kauden 2023–2024 jälkeen. === Maajoukkueura === Hladonik on edustanut Tšekkiä yhdessä A-maaottelussa kaudella 2020–2021. Hän kuului Tšekin joukkueeseen nuorten MM-kilpailuissa 2019 Kanadassa sekä alle 18-vuotiaiden MM-kilpailuissa 2017 Slovakiassa. == Tilastot == 2016–2017 HC Ocelaři Třinec ČEL 4 0 0 0 0 – – – – – HC Frýdek-Místek Chance Liga 4 1 1 2 0 – – – – – 2017–2018 Blainville-Boisbriand Armada QMJHL 56 4 15 19 14 7 0 0 0 0 2018–2019 HC Ocelaři Třinec ČEL 16 0 1 1 4 – – – – – HC Frýdek-Místek Chance Liga 32 14 19 33 26 – – – – – 2019–2020 HC Ocelaři Třinec ČEL 19 0 0 0 4 – – – – – HC Frýdek-Místek Chance Liga 28 13 12 25 20 – – – – – 2020–2021 HC Karlovy Vary ČEL 44 7 7 14 10 4 0 1 1 0 2021–2022 HC Karlovy Vary ČEL 53 11 11 22 12 2 0 0 0 2 2022–2023 HC Karlovy Vary ČEL 41 9 10 19 12 4 1 0 1 4 2023–2024 HC Karlovy Vary ČEL 50 9 13 22 18 3 1 0 1 2 7 kautta yhteensä ČEL 227 36 42 78 60 13 2 1 3 8 == Lähteet == Luokka:Tšekkiläiset jääkiekkoilijat Luokka:Vuonna 1999 syntyneet Luokka:Elävät henkilöt
Havaijin sinetti

Havaijin sinetti on Yhdysvaltain osavaltio Havaijin virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi. Sinettiin on kirjattu ylös mustin kirjaimin ”State of Hawaii” () ja alas valkoisella osavaltion havaijinkielinen motto ”Ua Mau ke Ea o ka ʻĀina i ka Pono” (). Sinetissä on lisäksi vuosiluku 1959, jolloin Havaijista tuli Yhdysvaltain 50. osavaltio. Nykyinen sinetti on otettu käyttöön samana vuonna. == Aiemmat sinetit == Tiedosto:Seal of the Republic of Hawaii.svg|Havaijin tasavallan sinetti. Tiedosto:Seal of the Territory of Hawaii.svg|Havaijin territorion sinetti. == Lähteet == Luokka:Yhdysvaltain osavaltioiden sinetit sinetti
Sigurður Pálsson

Sigurður Pálsson (30. heinäkuuta 1948 Skinnastaður, Islanti – 19. syyskuuta 2017 Reykjavík, Islantihttps://www.ruv.is/frettir/innlent/sigurdur-palsson- rithofundur-latinn)Sigurður Pálsson, Bibliothèque nationale de France, päivitetty 23.9.2017, viitattu 16.9.2021 oli islantilainen kirjailija ja kääntäjä. Hän on kirjoittanut kiitetyn näytelmän Édith Piafista. Hän on työskennellyt myös televisiolle ja kääntänyt ranskalaista kirjallisuutta islanniksi. ==Palkinnot ja tunnustukset== Sigurður Pálssonille on myönnetty 2007 Ranskassa tunnustukset Chevalier de l'Ordre National du Mérite ja 1990 Chevalier de l'Ordre des Arts et des Lettres.Sigurður Pálsson, Transcript, viitattu 16.9.2021 ==Suomennettuja runoja== * Runo otti vallan, julkaisussa Parnasso 53 (2003): 1 Jarkko Laineen suomentamia runoja julkaisussa Parnasso 2003; 1 * Elokuun runo * Islannin ainoat kuninkaat * Lokakuun runo * Marraskuun runo * Minun taloni * Napalento * Pirssibiili * Sukkulointia * Syyskuun runo * Ääni sairaalasta ==Lähteet== Luokka:Islantilaiset runoilijat Luokka:Vuonna 1948 syntyneet Luokka:Vuonna 2017 kuolleet
Viestijuoksun Suomen-mestaruuskilpailut 2021

Viestijuoksun Suomen-mestaruuskilpailut 2021 järjestettiin 11.–12. syyskuuta Oulussa Raatin stadionilla. Kilpailujen järjestävinä seuroina olivat Oulun Pyrintö ja Kuivasjärven Aura. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Porvoon Akilles 40,40 William Thor Viktor Thor Viktor Kantele Jonathan Brace 2\. Jyväskylän Kenttäurheilijat 40,47 Santeri Kuusiniemi Elmo Lakka Ilari Manninen Konsta Alatupa 3\. Viipurin Urheilijat 41,38 Kristian Bäck Tuukka Huuskola Aleksi Kuusinen Roope Saarinen 4 × 400 m 1\. Kenttäurheilijat-58 3.14,48 Leo Uusimäki Tuomas Kaukolahti Ville Lampinen Elias Jrad 2\. Jyväskylän Kenttäurheilijat 3.14,60 Konsta Alatupa Ilari Manninen Pietari Valoranta Viljami Kaasalainen 3\. Helsingfors IFK 3.15,10 Pekka Sinkkonen Jevgeni Aleksandrov Aleksi Sairanen Erik Back 4 000 m 1\. Helsingin Kisa-Veikot 9.51,26 SE Panu Jantunen Matias Linkoaho Niko Viljola Topi Raitanen 2\. Joensuun Kataja 9.55,69 Samuel Auvinen Roni Tirkkonen Konsta Hämäläinen Mika Kotiranta 3\. Lahden Ahkera 9.57,33 Hannu Granberg Lassi Kuva Martti Siikaluoma Ossi Kekki 3 × 3 000 m kävely 1\. Espoon Tapiot 1 37.10,19 SE Joni Hava Sajan Irincheev Jere Niemi 2\. Espoon Tapiot 2 42.33,68 Artturi Oila Jani Lehtinen Jaakko Määttänen 3\. Esbo IF 49.40,99 Pekka Peltola William Forstén Mikko Ruokolainen ===Naiset=== Aika 1. osuus 2. osuus 3. osuus 4. osuus 4 × 100 m 1\. Veitsiluodon Kisaveikot 46,04 Veera Pudas Elisabet Salmela Tiia Järvinen Mette Baas 2\. Helsingfors IFK 46,24 Jasmin Showlah Viivi Lehikoinen Nea Mattila Henriikka Parpala 3\. Jyväskylän Kenttäurheilijat 46,39 Laura Koivisto Roosa Mähönen Anniina Kortetmaa Sanni Mahonen 4 × 400 m 1\. Helsingfors IFK 3.39,67 Inka Pöyry Nea Mattila Teresa Perttilä Viivi Lehikoinen 2\. Veitsiluodon Kisaveikot 3.42,32 Erika Utriainen Ida Ravaska Elisabet Salmela Mette Baas 3\. Esbo IF 3.44,85 Eliisa Räsänen Jessica Rautelin Kira Kytölä Ella Räsänen 4 000 m 1\. Lahden Ahkera 11.32,07 Veera Perälä Sanna Erkinheimo Helmi Vuorimaa Emma Katajalaakso 2\. Turun Urheiluliitto 11.42,51 Lotta Sundqvist Ada Rautiainen Viola Westling Lotta-Maria Maine 3\. Helsingin Kisa-Veikot 11.45,27 Mona Jäppinen Anniina Laitinen Rauha Buchwald Suvi Selvenius 3 × 3 000 m kävely 1\. Lapuan Virkiä 41.54,43 Heta Veikkola Karoliina Kaasalainen Anniina Kivimäki 2\. Espoon Tapiot 44.30,52 Ellen Seisto Essi Kivelä Enni Nurmi 3\. Laitilan Jyske 47.03,28 Venla Laiho Jonna Voronkoff Maria Antola ===Sekaviesti (miehet + naiset) === Aika 1. osuus 2. osuus 3. osuus 4. osuus 4 × 1 500 m 1\. Lahden Ahkera 16.53,48 SE Emma Katajalaakso Hannu Granberg Ilona Mononen Ossi Kekki 2\. Jyväskylän Kenttäurheilijat 16.59,99 Heini Ikonen Otto Kaario Siiri Rainio Eemil Helander 3\. Helsingin Kisa-Veikot 17.13,58 Suvi Selvenius Panu Jantunen Mona Jäppinen Eero Saleva == Lähteet == Luokka:Viestijuoksun Suomen- mestaruuskilpailut Luokka:Oulun urheilutapahtumat Luokka:Vuoden 2021 yleisurheilu
Levätkää rauhassa, komisario Palmu

Levätkää rauhassa, komisario Palmu on syyskuussa 2021 Tampereen Komediateatterilla ensi-iltansa saanut näytelmä, joka perustuu Mika Waltarin aiemmin julkaisemattomaan elokuvakäsikirjoitukseen, Lepäisit jo rauhassa, komisario Palmu. Näytelmän on dramatisoinut Joel Elstelä ja ohjannut Panu Raipia.Levätkää rauhassa, komisario Palmu - käsiohjelma - Tampereen Komediateatteri Levätkää rauhassa, komisario Palmu on Tampereen Komediateatterin 30-vuotisjuhlanäytelmä. Se on samalla maailman kantaesitys. Näytelmässä eläkkeelle jäänyt Komisario Palmu selvittää varakkaan patriarkan murhaa - apunaan etsivät Kokki ja Virta. Kirjailija Panu Rajalan mukaan Elstelä ei ole tehnyt suuria muutoksia Waltarin käsikirjoitukseen. ==Näyttelijät== == Muut tekijät == * Mika Waltari - alkuperäisteksti * Joel Elstelä - dramatisointi * Panu Raipia - ohjaus * Oskari Löytönen - lavastus * Kaisa Savolainen - pukusuunnittelu * Jussi Kamunen - valosuunittelu * Janne Pärnänen - äänisuunnittelu * Johanna Paakkanen - maskeeraus- ja kampaussuunnittelu * Matti Pekkanen - videosuunnittelu * Jere Riihinen - graafinen suunnittelu (+ rooli) * Harri Hinkka - kuvat == Vastaanotto == Näytelmän vastaanotto kriitikoiden puolesta on ollut pääsääntöisesti positiivinen. Joitain lainauksia: * "Näytelmän lopputulos on viihdyttävä, nostalginen, vähän hupsu, mutta sydämmellinen kamarinäytelmä". - Seppo Roth, Aamulehti * "Panu Raipian ohjaus on tiivistä ja loistavasti rytmitettyä. Roolitus on kokonaisuudessaan onnistunut. Alun pysäyttävä ensimmäinen kohtaus odottaa ratkaisuaan läpi koko näytelmän. Hiukan tiivistämistä tarinan alun ravintolakohtaukseen olisin kaivannut. Tarinana Levätkää rauhassa, komisario Palmu on kiinnostava ja erilainen kuin nähdyt Palmu-elokuvat – ihan hyvällä tavalla." - Irmeli Heliö, Kulttuuritoimitus * "Muutamista näkemistäni teatteri-Palmuista tämä Aimo Räsäsen luoma hahmo on selvästi paras. Hänessä on sopivasti auktoriteettia, on myös karskia huumoria ja hyvällä tyylitajulla tavoitettua tilanneoivallusta. Panu Raipia on kieltämättä ohjannut jutun nokkelasti ja joustavasti." - Panu Rajala, panurajala.fi * Komediateatterille ennen esittämättömän näytelmän dramatisoinut Waltarin lapsenlapsi Joel Estelä on onnistunut erinomaisesti. Tapahtumat etenevät kiinnostavasti ja jännitys säilyy loppuun asti. Aimo Räsästä parempaa Palmua ei olisi hevin löytynyt. Hän ei jäljittele Joel Rinnettä vaan luo omanlaisensa, aidon komisarion." - Katariina Fleming, Tamperelainen * "Tampereen Komediateatterin historiallinen rutistus on ison työn hedelmä. Lopputulos kertoo, että kaikki ovat olleet voimakkaalla palolla mukana esityksen mahdollistamisessa. Lavasteet johdattivat turvallisesti 1960-luvun Stadiin. Pukusuunnittelu on huolehtinut siitä, että roolihenkilöiden arvot ja asemat tulivat selviksi. Valo-, ääni- ja video-osaajat varmistivat huikeat tunne-elämykset." - Matti Pulkkinen, Radio SUN ==Lähteet== ==Aiheesta muualla== * Levätkää rauhassa, komisario Palmu - Tampereen Komediateatteri * Näytelmän arvostelu - Aamulehti, Seppo Roth (tilaajille) * Aimo Räsänen komisario Palmuna - kuva (flickr) Luokka:Mika Waltarin näytelmät Luokka:Suomalaiset näytelmät
Adam Thielen

Adam John Thielen (s. 22. elokuuta 1990, Detroit Lakes, Minnesota) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Thielen edustaa Carolina Panthersia. Thielen edusti yliopistourallaan Minnesotan osavaltionyliopistoa vuodet 2009–2012. Hän pelasi yliopistossa 46 ottelua, joissa vastaanotti 2802 jaardia ja teki 20 touchdownia. Thieleniä ei koskaan varattu NFL:ään, mutta Minnesota Vikings solmi Thielenin kanssa toukokuussa 2013 kolmivuotisen tulokassopimuksen. Hän solmi useita lyhyempiä jatkosopimuksia Vikingsin kanssa, mutta vuonna 2017 hän solmi kolmivuotisen 27 miljoonan dollarin arvoisen jatkosopimuksen sekä vuonna 2019 nelivuotisen 64 miljoonan dollarin sopimuksen Vikingsin kanssa. Thielen on pelannut Vikingsissa (tilanne 16. syyskuuta 2021) yhteensä 106 ottelua, joissa on edennyt syöttöjä vastaanottamalla 5332 jaardia ja tehnyt 41 touchdownia. Lisäksi hän on juossut yhden touchdownin. Hänet on valittu Pro Bowliin vuosina 2017 ja 2018. Maaliskuussa 2023 Thielen teki kolmen vuoden sopimuksen Carolina Panthersin kanssa. https://www.panthers.com/news/panthers- agree-to-terms-with-adam-thielen ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1990 syntyneet Luokka:Elävät henkilöt
Luxemburgin asevoimat

Luxemburgin asevoimat vastaa Luxemburgin maanpuolustuksesta. Se on toiminut ammattiarmeijana vuodesta 1967, ja on ollut sotilasliitto Naton jäsen sen perustamisesta vuodesta 1949 lähtien. Armeija noudattaa siviilivalvonnan doktriinia, ja sen ylipäällikkö on Luxemburgin suurherttua. Armeijan vuosittainen budjetti on noin 390 miljoonaa euroa, mikä vastaa suunnilleen puolta prosenttia valtion bruttokansantuotteesta. == Kalusto == === Kulkuneuvot === Nimi Alkuperämaa Tyyppi Käytössä (kpl.) Kuva Humvee Panssariauto 33 ATF Dingo Panssariauto 48 Scania PRT-range Kuorma-auto 31 Mercedes-Benz Unimog Kevyt kuorma-auto ? Jeep Wrangler Maastoauto ? === Ilma- alukset === Alus Alkuperämaa Tyyppi Malli Käytössä (kpl.) Kuva Airbus A400M Atlas Kuljetuskone A400M 1 200px|Airbus A400M Rollout|alt=Airbus A400M Airbus Helicopters H145 Helikopteri H145M 2 == Lähteet == ==Aiheesta muualla== Asevoimat Luokka:Asevoimat maittain
India (nimi)

India on naisen etunimi, joka pohjautuu Intian englanninkieliseen nimeen India. Margaret Mitchellin romaani Tuulen viemää (1936) teki tämän etunimen laajalti tunnetuksi. Suomessa India on harvinainen etunimi. Digi- ja väestötietoviraston mukaan tämännimisiä naisia on huhtikuuhun 2024 mennessä tilastoitu noin 50–60. Heistä suurin osa on syntynyt 2000- tai 2010-luvulla. Norjassa India-etunimi on ollut käytössä jo vuonna 1820. == Tunnettuja India- nimisiä == * India Allen (s. 1965), yhdysvaltalainen näyttelijä ja valokuvamalli * India Amarteifio (s. 2001), englantilainen näyttelijä * India Catalina (1495–1538), kolumbialaisen alkuperäisväestön edustaja ja tulkki * India Arie Simpson (s. 1975), India.Arie, yhdysvaltalainen laulaja ja lauluntekijä * India Summer (s. 1975), yhdysvaltalainen pornonäyttelijä == Kuvitteellisia India-nimisiä == * India Wilkes, henkilöhahmo romaanissa Tuulen viemää == Lähteet == Luokka:Etunimet
Sauli Määttä

Sauli Määttä (s. 1. maaliskuuta 1973 Sotkamo) on suomalainen pesäpalloilija. Määttä edusti urallaan Superpesiksessä Sotkamon Jymyä ja Oulun Lippoa. Määttä saavutti urallaan kolme SM-kultaa kaudella 1995, kaudella 1996 ja kaudella 1997 sekä yhden SM-pronssin kaudella 2000. Määttä pelasi urallaan kaksi A-poikien ja yhden B-poikien Itä-Länsi-ottelun. Hän pelasi ulkokentällä kolmosvahtina. Määttä pelasi urallaan 226 Superpesiksen runkosarjaottelua. Näissä hän löi kahdeksan kunnaria ja 189 tavallista juoksua, toi 55 juoksua ja keräsi 730 kärkilyöntiä. Määttä pelasi urallaan 61 Superpesiksen ylemmän loppusarjan ottelua. Näissä hän löi kaksi kunnaria ja 48 tavallista juoksua, toi 12 juoksua ja keräsi 202 kärkilyöntiä. Määttä pelasi urallaan 25 Superpesiksen alemman loppusarjan ottelua. Näissä hän löi 18 tavallista juoksua, toi 15 juoksua ja keräsi 125 kärkilyöntiä. https://www.pesis.fi/wp- content/uploads/2021/01/Määttä-Sauli.xlsx == Lähteet == Luokka:Suomalaiset pesäpalloilijat Luokka:Vuonna 1973 syntyneet Luokka:Elävät henkilöt
Camdenin piirikunta (Pohjois-Carolina)

Camdenin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 10 355 vuonna 2020. Piirikunnan hallintokeskus on Camden. Piirikunta on perustettu vuonna 1777. == Kuvia piirikunnasta == Kuva:Camden County Courthouse, NC Route 343, Camden (Camden County, North Carolina).jpg|Camdenin piirikunnan oikeustalo Camdenissa. Kuva:Camden County Jail and museum.jpg|Camdenin piirikunnan vankila, joka toimii nykyisin museona. == Lähteet == == Aiheesta muualla == Luokka:Pohjois- Carolinan piirikunnat
Kihliänjärvi-Nuolinki

Kihliänjärvi-Nuolinki tai Nuija on Etelä-Savossa Mäntyharjulla Valtolan lähellä sijaitseva järvi. Järvi muodostuu kahdesta suuremmasta järvialtaasta, joita kutsutaan Kihliänjärveksi ja Nuolingiksi. == Maantietoa == Järvi on 6,5 kilometriä pitkä, 3,1 kilometriä leveä, ja sen pinta-ala on 428 hehtaaria eli 4,3 neliökilometriä. Järvellä on kartan mukaan 18 saarta. Järven rantaviivan pituus on 38,9 kilometriä. == Luontoarvoja == Kihliänjärvi-Nuolinki kuuluu Etelä-Savon ELYn ympäristövastuualueeseen. Vuonna 2021 Kihliänjärven ekologisen tilan on arvioitu olevan erinomainen ja Nuolingin hyvä. Sen vedessä on runsaasti humusta. == Vesistösuhteet == Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) järvi kuuluu. Järven vedenpinnan korkeus on 85 metriä mpy. == Lähteet == Luokka:Mäntyharjun järvet Luokka:Pyhäveden valuma-alue
Chowanin piirikunta

Chowanin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 13 708 vuonna 2020. Piirikunnan hallintokeskus on Edentonin kunta. Piirikunta on perustettu vuonna 1668. == Kuvia piirikunnasta == Kuva:Downtown Edenton with marker.jpg|Edentonin keskustaa. Kuva:Chowan County Courthouse.jpg|Chowanin piirikunnan oikeustalo Edentonissa. Kuva:Edenton Lighthouse.jpg|Edentonin majakka. == Lähteet == == Aiheesta muualla == Luokka:Pohjois-Carolinan piirikunnat
Lacistema

Lacistema on Lacistemataceae-heimoon kuuluva kasvisuku, johon kuuluu kymmenkunta lajia. Brasiliassa Amazonian alueen alkuperäisasukkaat ovat käyttäneet Lacistema-suvun lajeja reumatismin, oksentelun, punataudin ja erilaisten särkyjen hoitoon sekä kuumeen alentamiseen. == Lajeja == * Lacistema aggregatum * Lacistema grandifolium * Lacistema hasslerianum * Lacistema krukovii * Lacistema lucidum * Lacistema macbridei * Lacistema nena * Lacistema polystachyum * Lacistema pubescens * Lacistema robustum == Lähteet == Luokka:Malpighiales Luokka:Lääkekasvit
Aleš Bárta

Aleš Bárta (s. 1960) on tšekkiläinen urkuri.Aleš Bárta Sound CzechAleš Bárta Ritornel Artists Management Bárta aloitti opintonsa Josef Puklin johdolla Brnon konservatoriossa ja jatkoi niitä Václav Rabasin johdolla Prahan esittävien taiteiden akatemiassa. Hän sai palkintoja eri kilpailuissa, kuten Prahan kevät -musiikkifestivaalin kansainvälisen urkukilpailun voiton vuonna 1984. Bárta on esiintynyt lukuisten merkittävien sinfonia- ja kamariorkestereiden solistina. Hänen ohjelmistonsa on ulottunut barokkiohjelmistosta nykymusiikkiin, myös uusien teosten kantaesityksiin. Bárta on tehnyt yhteistyötä sellaisten solistien kuin Gabriela Beňačkován, Miroslav Kejmarin, Radek Baborákin, Sergej Kopčákin, Ivan Kusnjerin ja Joseph Alessin kanssa. Kapellimestareita, joiden johdolla hän on esiintynyt, ovat olleet Eliahu Inbal, Ken-ichiro Kobayashi, Zdeněk Mácal, Vladimír Válek ja Ondrej Lenárd. Bárta on konsertoinut kotimaansa lisäksi Itävallassa, Unkarissa, Slovakiassa, Saksassa, Ranskassa, Espanjassa, Sveitsissä, Suomessa, Italiassa, Belgiassa, Venäjällä, Turkissa, Yhdysvalloissa, Brasiliassa, Japanissa ja Kiinassa. Hän on levyttänyt ArcoDivalle, Supraphonille, Pony Canyonille ja Octavia Recordsille. Pony Canyonille hän teki levytykset kaikista Johann Sebastian Bachin urkuteoksista. == Lähteet == Luokka:Tšekkiläiset urkurit Luokka:Vuonna 1960 syntyneet Luokka:Elävät henkilöt
Puuta

Puuta (ven. пуд, pud) on vanha venäläinen painoyksikkö, joka vastaa 40 venäläistä naulaa (Фунт, funt, 409,5 g). Vuonna 1899 se vakiinnutettiin vastaamaan 16,38 kilogrammaa. Puuta poistui virallisesti käytöstä muiden vanhojen venäläisten yksikköjen mukana 1924, kun Neuvostoliitossa siirryttiin metrijärjestelmään, mutta se eli kansan keskuudessa vielä ainakin 1940-luvulle asti. Kahvakuulien painot ilmaistaan Venäjällä edelleen puutina tai niiden murto-osina. ==Lähteet== Luokka:Massan yksiköt
Lacistema hasslerianum

Lacistema hasslerianum on Lacistemataceae-heimoon kuuluva kasvilaji. Se on ainavihanta pensas tai puu, ja voi kasvaa korkeimmillaan noin viisi metriä korkeaksi. Sen mutkikas runko voi olla paksuudeltaan noin 15–20 cm. Lacistema hasslerianum kasvaa luonnossa Etelä-Amerikan keskiosissa. Sitä tavataan Paraguayssa, Boliviassa, Argentiinassa sekä Brasilian etelä-, keski- ja itäosissa. Luonnossa laji kasvaa tyypillisesti avoimilla kasvupaikoilla ja mieluiten kuivalla maaperällä. Lajia on kerätty luonnosta tavallisesti polttopuuksi paikalliseen käyttöön. == Lähteet == * Useful Tropical Plants: Lacistema hasslerianum Luokka:Malpighiales
Valtola

Valtola on kylä Mäntyharjulla. Valtola sijaitsee valtatie 15:n tuntumassa, Korpijärven kupeessa. Vuonna 2021 Valtolassa ja sen lähikylissä oli noin 50 vakituisesti asuttua asumusta ja noin 500 mökkiä. Valtola jakaa saman postinumeron naapurikylänsä Käävänkylän kanssa. == Lähteet == Luokka:Mäntyharjun kylät
Pohjoismainen identiteetti Virossa

Pohjoismainen identiteetti Virossa (”Pohjoismaa-kysymys”) viittaa ajatuksiin siitä, että Viro on yksi Pohjoismaista, tai että sen pitäisi olla tulevaisuudessa. Nykyinen yleinen näkemys Viron ulkopuolella on, ettei se ole yksi Pohjoismaista, mutta Virossa itsessään maa toisinaan mielletään kuuluvan Pohjoismaihin. Pohjoismaat ovat yksi Viron tärkeimpiä kauppakumppaneita. Viron suurimmat vienti- ja tuontikumppanit Pohjoismaista ovat Suomi ja Ruotsi (23 % kaikesta viennistä ja 20 % kaikesta tuonnista heinäkuussa 2020). Kolme neljäsosaa kaikista sijoituksista, jotka menevät Viroon tulevat Pohjoismaista, eritoten Suomesta. == Kansalaisten asenne == Vuonna 2013 tehdyn tutkimuksen mukaan 53,3 % etnisesti virolaisista nuorista kokee kuulumisen ”pohjoismaiseen identiteettiryhmään” heille tärkeäksi tai erittäin tärkeäksi. 52,2 % kokee saman ”baltialaista identiteettiryhmää” kohtaan. Sosiologi Mikko Lagerspetz on jakanut Pohjoismaa-kysymyksen virolaisessa yhteiskunnassa kolmeen näkemykseen: 1) Viro on jo Pohjoismaa; 2) Viro ei ole vielä Pohjoismaa, mutta sen pitäisi olla; 3) Viron pitäisi kulkea omaa polkuaan. Vuonna 2020 Tarton yliopiston tekemässä kyselyssä kuudesluokkalaisia oppilaita pyydettiin piirtämään maita, joiden he kokevat olevan lähinnä ja tärkeimpiä Virolle. Etnisesti virolaiset oppilaat piirsivät Viron useimmiten yhdessä Suomen, Ruotsin ja muiden Pohjoismaiden kanssa. Muut kuin virolaiset (pääosin venäläiset) oppilaat puolestaan piirsivät Viron lähemmäksi muita Baltian maita ja Venäjää. == Nykyaikainen poliittinen näkemys == Tärkeänä osana Viron uudelleenrakentamista sen itsenäistymisen jälkeen on ollut läheiset siteet Pohjoismaihin, eritoten Suomeen ja Ruotsiin. Joulukuussa 1999 silloinen Viron ulkoministeri, myöhemmin presidentti Toomas Hendrik Ilves piti puheen ”Viro Pohjoismaana” Ruotsin ulkopoliittiselle instituutille. Vuonna 2015 pääministeri Taavi Rõivas kutsui Viron asemaa nimellä ”Uus Põhjamaa” (). Viron uudelle kansalliselle lentoyhtiölle annettiin nimeksi Nordica vuonna 2016. Silloinen yrityksen johtokunnan jäsen Erik Sakkov perusteli nimeä Viron jatkuvalla itse- identifioitumisella Pohjoismaiden kanssa. == Katso myös == * Baltoskandia * Fennoskandia * Intermarium * Tanskan Viro * Viron kruunu == Lähteet == Luokka:Viron politiikka Luokka:Pohjoismaat
Partsimaan kyläkirkko

Partsimaan kyläkirkko sijaitsee Käävänkylässä Mäntyharjulla, noin 30 kilometriä kaakkoon Mäntyharjun keskustasta. Kirkko kuuluu Mäntyharjun seurakuntaan. Parstimaan kyläkirkko, entinen rukoushuone, on rakennettu vuonna 1965 ja vihitty käyttöön 3.10.1965. Kyläkirkko sai rahoituksensa neljän ompeluseuran toiminnan avulla, sekä Valkealan ja Mäntyharjun nimismiesten luvalla kerätyillä rahoilla. Kirkossa sijaitsee kirkkosalin lisäksi urkuparvi, kerhosali, keittiö, sakasti, eteistila sekä varastohuoneet. Kirkon alla on ruumiskellari. Kirkko sijaitsee Partsimaan hautausmaan kupeessa, joka vihittiin käyttöön vuonna 1949. == Lähteet == Luokka:Mäntyharjun rakennukset ja rakennelmat Luokka:Etelä-Savon kirkkorakennukset
Youth Control

Youth Control on vuonna 2014 perustettu suomalainen elektronista tanssimusiikkia julkaiseva levy-yhtiö, jonka tunnetuimpia artisteja ovat muun muassa TJH87, Rony Rex, Roisto, Smok, Sønin sekä Disco Despair. == Lähteet == Luokka:Suomalaiset levy-yhtiöt
Luontokirkko (Mäntyharju)

Luontokirkko sijaitsee Mäntyharjulla, Mäntyharjun kirkon läheisyydessä. Se on osa Mäntyharjun seurakuntaa, ja rakennettu vuonna 2011. Luontokirkko on Pyhäveden Katiskalahden rantaan rakennettu katokseton pyhä paikka, joka muodostuu rinteeseen rakennetuista penkkiriveistä ja lavamaisesta kuoresta. Luontokirkko on osa 3,5 kilometriä pitkää Immon luontopolkua. Sinne on Mäntyharjun kirkon parkkipaikalta matkaa noin 500 metriä. Luontokirkossa järjestetään jumalanpalveluksia, häitä, hartauksia ja konsertteja. == Lähteet == Luokka:Mäntyharjun rakennukset ja rakennelmat Luokka:Etelä-Savon kirkkorakennukset
Viitasaaren paloasema

Keski-Suomen pelastuslaitoksen Viitasaaren paloasema sijaitsee Viitasaarella osoiteessa Puutie 1. Rakennuksen on suunnitellut Arkkitehtipalvelu Oy ja sen pinta-ala on 2500 brm2. Paloasema otettin käyttöön elo-syyskuussa 2021. Rakennuksen omistaa Viitasaaren kaupunki ja se on vuokrattu pelastuslaitokselle. Viitasaaren paloasema on yksi Keski-Suomen pelastuslaitoksen kadeksasta ympärivuorokautisesti miehitetystä paloasemasta. Ensihoidossa työskentelee ympärivuorokautisesti neljä ensihoitajaa. Viitasaarella toimii myös osa-aikainen palokunta, Viitasaaren PVPK. Viitasaaren lukion pelastus- ja turvallisuuslinja opiskelee paloasemalla ja heille on varattu oma pukuhuone asemalla. == Lähteet == == Aiheesta muualla == * Keski-Suomen pelastuslaitos (verkkosivut) Luokka:Viitasaaren rakennukset ja rakennelmat Luokka:Suomen paloasemat
Kuninkuusravit 1938

Kuninkuusravit 1938 olivat 11. kuninkuusravit, jotka järjestettiin Viipurissa Kelkkalan raviradalla. Ne olivat Viipurin ensimmäiset kuninkuusravit, jotka jäivät myös viimeisiksi kaupungissa pidetyiksi. Raviurheilun kokeman noususuhdanteen johdosta Suomen Ravirengas järjesti kuninkuusravit ensimmäistä kertaa sitten vuoden 1933. Viitattu 17.9.2021. Kuninkuuskilpailuun ilmoitettiin kuusi hevosta, joiden lisäksi kuninkuuslähtöihin osallistui useita hevosia, jotka kuitenkaan eivät olleet mukana kokonaiskilpailussa. Juostavat matkat järjestettiin parikilpailuna niin että radalla juoksi samanaikaisesti kaksi hevosta, joista toinen lähti matkaan etusuoralta ja toinen takasuoralta. Kokonaiskilpailun voitto ratkaistiin sijapistein. Ravikuninkaaksi seppelöitiin Toivo Pohjalan omistama ja ohjastama Lohdutus. Kolmipäiväisiä ajoja seurasi ensimmäisenä kilpailupäivänä 500–600 ja toisena päivänä noin 1 500 katsojaa. Sunnuntain päätöspäivän kilpailuihin saapui noin 4 000 katsojaa, mikä oli Kelkkalan raviradan kaikkien aikojen ennätysyleisö. === Osallistujat === Hevonen Kasvattaja Omistaja Ohjastaja Husari Eino Kaipiainen, Karttula Väinö Hyvämäki, Tuusula A. Imann Kirrin-Kurri tuntematon, Kauhava P. A. Rosenqvist, Johannes P. A. Rosenqvist Lohdutus Toivo Pohjala, Harjavalta Toivo Pohjala, Harjavalta Toivo Pohjala Sirkka tuntematon, Säkkijärvi Väinö Nieminen, Säkkijärvi Väinö Nieminen Vesselin-Raiku J. Kantola, Ruotsinpyhtää E. Heikkilä, iitti Arvi Räikkönen Äly A. Ahlström Oy, Kullaa Gösta Broberg, Liminka Gösta Broberg === Tulokset === Kokonaiskilpailun palkinnot: 2 500 – 1 500 – 1 000 mk. Sijoitus Hevonen 3000 m 1609 m 2000 m Pisteet Kokonaisaika 1\. Lohdutus 2. 1. 1. 4 10.06,5 2\. Sirkka 3. 3. 2. 8 10.37,4 3\. Äly 4. 4. 3. 11 10.44,1 – Kirrin-Kurri 1. 2. hyl – – – Vesselin- Raiku 5. – – – – – Husari hyl hyl 4. – – == Lähteet == 1938 Luokka:Vuoden 1938 urheilu Luokka:Viipurin urheilu
Kellarilampi (Pudasjärvi)

Kellarilampi on Pudasjärvellä, Syötteen virkistysmetsän alueella Pytkynharjussa, sijaitseva melko pieni järvi. Kellarilammen pinta-ala on 4,08 hehtaaria ja rantaviivan pituus on 1,2 kilometriä. Kellarilampi kuuluu Iijoen päävesistöön ja näin ollen Pohjois-Pohjanmaan ELY:n ympäristövastuualueeseen. Kellarilampi on helposti saavutettava retkikohde. Kellarilammelta löytyy kaksi laavua, grilli, kalastuslaituri ja esteetön kuivakäymälä. Kellarilammella on kilometrin pituinen, esteetön rengasreitti. Kellarilammessa kasvaa luontaisesti ahventa ja muuta järvikalaa. Suositeltavat kalastustavat ovat onginta ja viehekalastus. Viehekalastukseen tarvitaan kuitenkin Metsähallituksen kohdelupa. == Lähteet == Luokka:Pudasjärven järvet
Mechanize

__NOTOC__ Mechanize on Fear Factoryn seitsemäs studioalbumi, joka julkaistiin 5. helmikuuta 2010. == Kappaleet == # # # # # # # # # # == Arvostelut == * Imperiumi: 8+/10 * Soundi: == Lähteet == == Aiheesta muualla == * * Luokka:Vuoden 2010 albumit Luokka:Fear Factoryn albumit
The Industrialist

__NOTOC__ The Industrialist on Fear Factoryn kahdeksas studioalbumi, joka julkaistiin 5. kesäkuuta 2012. == Kappaleet == # # # # # # # # # # == Arvostelut == * Desibeli.net: * Imperiumi: 8/10Fear Factory The Industrialist Viitattu 17.9.2021. * Kaaoszine: 6½/10 * Soundi: Fear Factory: The Industrialist Viitattu 17.9.2021. == Lähteet == == Aiheesta muualla == * * Luokka:Vuoden 2012 albumit Luokka:Fear Factoryn albumit
Gunnar Mascoll Silfverstolpe

Gunnar Mascoll Silfverstolpe (1893 Rytterne, Västmanland, Ruotsi – 1942 Ruotsi, Ruotsi) oli ruotsalainen runoilija, koulutukseltaan filosofian kandidaatti. Hän työskenteli kuninkaallisten taidekokoelmien intendenttinä ja myöhemmin yli-intendenttinä. Hän kirjoitti kritiikkiä. Hän oli vuodesta 1941 Ruotsin akatemian jäsen. Hän on tyypillinen 1920-luvun runoilija ihanteissaan ja runojen muodon suhteen. Myöhäiskokoelmissa hän palaa vertauskuvallisesti sukupolvensa nuoruuteen. ==Palkinnot ja tunnustukset== * Ruotsin akatemian jäsen 1941 ==Suomennettuja runoja== * Rovio, suom. Elina Vaara, antologiassa: Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926 ==Lähteet== ==Aiheesta muualla== Luokka:Ruotsalaiset runoilijat Luokka:Vuonna 1893 syntyneet Luokka:Vuonna 1942 kuolleet
Pekka Töpöhäntä (vuoden 2020 elokuva)

Pekka Töpöhäntä () on vuonna 2020 ensi-iltansa saanut ruotsalainen piirroselokuva. Elokuva pohjautuu Gösta Knutssonin Pekka Töpöhäntä -kirjoihin. == Näyttelijät == === Ruotsinkielinen versio === === Suomenkielinen versio === == Lähteet == Luokka:Ruotsalaiset animaatioelokuvat Luokka:Vuoden 2020 elokuvat Luokka:Elokuvat kissoista
Kouluterveyskysely

Kouluterveyskysely on Suomessa Terveyden ja hyvinvoinnin laitoksen tekemä kyselytutkimus, jolla kerätään seurantatietoa eri ikäisten lasten ja nuorten hyvinvoinnista, terveydestä, koulunkäynnistä ja opiskelusta, osallisuudesta sekä heidän palvelutarpeistaan. Kyselyyn osallistuvat seuraavat ryhmät kokonaisuudessaan: *perusopetuksen 4. ja 5. vuosiluokan oppilaat *perusopetuksen 8. ja 9. vuosiluokan oppilaat *lukiokoulutuksen 1. ja 2. vuoden opiskelijat *ammatillisten oppilaitosten 1. ja 2. vuoden opiskelijat (ammatillista perustutkintoa opiskelevat alle 21-vuotiaat) Kouluterveyskysely tehdään joka toinen vuosi. Tietoja on kerätty perusopetuksen 8. ja 9. luokkaa käyviltä vuodesta 1996, lukioissa vuodesta 1999 ja ammatillisissa oppilaitoksissa vuodesta 2008 alkaen. Perusopetuksen 4. ja 5. luokkaa käyvät lapset ovat olleet mukana vuodesta 2017 alkaen. Perusopetuksen 4. ja 5. vuosiluokan oppilaiden huoltajat vastasivat kyselyyn vuosina 2017 ja 2019. ==Lähteet== Luokka:Terveys Luokka:Kansalliset tilastopalvelut
Mabel (nimi)

Mabel on englantilainen naisen etunimi. Se on lyhentymä nimestä Amabel, joka on latinaa ja merkitsee ’rakastettavaa’. Digi- ja väestötietoviraston mukaan Suomessa on toukokuuhun 2024 mennessä tilastoitu noin 80–90 Mabel-nimistä naista. == Tunnettuja Mabeleja == * Mabel Esther Allan (1915–1998), englantilainen kirjailija * Mabel Collins (1851–1927), brittiläinen teosofi ja kirjailija * Mabel Daniels (1878–1971), yhdysvaltalainen säveltäjä * Mabel Gay (s. 1983), kuubalainen kolmiloikkaaja * Mabel Grouitch (1872–1956), yhdysvaltalainen feministi ja hyväntekeväisyyden harjoittaja * Mabel McVey (s. 1996), Mabel, ruotsalais-brittiläinen laulaja * Mabel Mosquera (s. 1969), kolumbialainen painonnostaja ja olympiamitalisti * Mabel Normand (1893–1930), yhdysvaltalainen näyttelijä * Mabel Rivera, oik. María Isabel Rivera (s. 1952), espanjalainen näyttelijä * Mabel Taylor (1879–1967), yhdysvaltalainen jousiampuja * Mabel Wagnalls Jones (1869–1946), yhdysvaltalainen pianisti ja kirjailija == Lähteet == Luokka:Etunimet
Arianne Hartono

Arianne Hartono (s. 21. huhtikuuta 1996) on alankomaalainen tennispelaaja. Hän on sijoittunut urallaan kaksinpelissä parhaimmillaan WTA-maailmanlistan sijalle 196 marraskuussa 2021 ja nelinpelissä sijalle 153 marraskuussa 2021. Hänen setänsä Deddy ja tätinsä Lukky Tedjamukti pelasivat myös tennistä ammattilaisena. == Lähteet == == Aiheesta muualla == * * Luokka:Alankomaalaiset tennispelaajat Luokka:Vuonna 1996 syntyneet Luokka:Elävät henkilöt
Panda oleosa

Panda oleosa on Pandaceae-heimoon kuuluva kasvilaji. Se on ainavihanta ja hitaasti kasvava puulaji, jolla on tiivis latvus. Panda oleosa kasvaa yleensä noin 10–20 metriä korkeaksi, mutta joskus jopa 35 metriä korkeaksi. Rungon halkaisija on yleensä 40–100 cm. Panda oleosa kasvaa erilaisissa metsissä suurempien puiden varjossa. Joskus lajia tavataan myös jokivarsilla tai ajoittain tulvivilla kasvupaikoilla. Laji kasvaa merenpinnan tasosta aina 400 metrin korkeuteen asti. Luonnossa lajia tavataan trooppisen Afrikan länsiosissa. Lajin luontainen levinneisyysalue ulottuu Liberiasta Keski- Afrikan tasavaltaan, Gaboniin ja Kongoon. pienoiskuva|vasen|250px|Panda oleosa -lajin siemeniä Kyoton yliopiston museossa Japanissa Lajin siemenistä uutettua öljyä on käytetty ruoanlaitossa. Siemenistä eristetyn öljy sisältämiä rasvahappoja ovat oleiinihappo (33,5 %), linoleenihappo (32,5 %), palmitiinihappo (26 %), steariinihappo (6 %), myristiinihappo (1 %) ja arakidihappo (0,5 %). Keitettyjä siemeniä voi myös syödä. Gabonissa murskattuja siemeniä on käytetty muun muassa kastikkeissa ja keitoissa. Panda oleosa -lajia on myös käytetty perinteisessä lääkinnässä. Lajin kaarnalla on esitetty olevan HIV:ta inhiboivia vaikutuksia. Lajin puuaineksen väri vaihtelee ruskeankeltaisesta vaaleanpunertavaan ja se on melko kovaa. Niinpä puuainesta onkin käytetty puusepäntöissä sekä kanoottien valmistukseen. == Lähteet == * Useful Tropical Plants: Panda oleosa === Viitteet === Luokka:Malpighiales Luokka:Puut Luokka:Lääkekasvit
Gunnar Silfverstolpe

Gunnar Silfverstolpe tarkoittaa seuraavia henkilöitä: * Gunnar Mascoll Silfverstolpe (1893–1942), ruotsalainen runoilija * Gunnar Westin Silverstolpe (1891–1975), ruotsalainen taloustieteilijä ja professori
Ignazio Silone

Ignazio Silone, oik. Secondo Tranquilli, (1900 Pescina de Marsi, L'Aquila, Italia – 1978 Geneve, Sveitsi) oli italialainen kirjailija ja toimittaja. Silonen vanhemmat ja sisarukset kuolivat maanjäristyksessä. Hän kamppaili pientilallisten puolesta ja työskenteli toimittajana. Hän toimi fasismia vastaan ja joutui lähtemään Sveitsiin maanpakoon. Hän oli perustamassa Italian kommunistista puoluetta mutta erosi siitä 1931. Hän oli edustajainhuoneen jäsen. Omaelämäkerrallisessa teoksessa Uscita di seccurezza (1965) hän käsittelee eroaan kommunistisesta puolueesta. ==Suomennetut teokset== * Leipä ja viini (Pane e vino, 1937), suom. Ilmari Lahti, Helsinki: Tammi 1946 ==Lähteet== ==Aiheesta muualla== Luokka:Italialaiset kirjailijat Luokka:Italialaiset toimittajat Luokka:Vuonna 1900 syntyneet Luokka:Vuonna 1978 kuolleet
May (etunimi)

May on naisen etunimi. Se on lyhentymä nimistä Mabel, Margaret, Mary ja Maya. Toisaalta May-nimi voidaan yhdistää myös toukokuun englanninkieliseen nimitykseen May. Digi- ja väestötietoviraston mukaan Suomessa on huhtikuuhun 2024 mennessä tilastoitu 972 May-nimistä naista. Maylla ei ole nimipäivää almanakassa. == Tunnettuja May-nimisiä == * May Alix (1902–1983), yhdysvaltalainen kabaree- ja jazzlaulaja * May Allison (1890–1989), yhdysvaltalainen näyttelijä * May Britt (s. 1934), ruotsalainen näyttelijä * May Grethe Lerum (s. 1965), norjalainen kirjailija * May McAvoy (1899–1984), yhdysvaltalainen näyttelijä * May-Britt Moser (s. 1963), norjalainen neurotieteilijä, Nobelin fysiologian tai lääketieteen palkinnon saaja * May Pihlgren (1904–1986), suomalainen näyttelijä * May Robson, oik. Mary Robison (1858–1942), australialais-yhdysvaltalainen näyttelijä ja näytelmäkirjailija * May-Britt Seitava (s. 1942), suomalainen valokuvamalli ja näyttelijä * May Sutton (1886–1975), yhdysvaltalainen tennispelaaja * May Swenson (1913–1989), yhdysvaltalainen runoilija * May Whitty (1865–1948), brittiläinen näyttelijä * May Ziadeh (1886–1941), libanonilais-palestiinalainen runoilija, esseisti ja kääntäjä == Kuvitteellisia May-nimisiä == * May, Iines Ankan sisarentyttären Liinun englanninkielinen nimi * May, Pokémon-hahmo * May Parker, sivuhahmo Hämähäkkimies-sarjakuvissa == Lähteet == == Aiheesta muualla == * Etunimien taivutus: May (Kotimaisten kielten keskuksen verkkojulkaisu) Luokka:Etunimet
Kimmo Pulliainen

Kimmo Pulliainen (s. 12. elokuuta 1963) on suomalainen pesäpalloilija. Pulliainen edusti koko pääsarjauransa Hyvinkään Tahkoa. Pulliainen saavutti urallaan neljä SM-hopeaa kaudella 1983, kaudella 1992, kaudella 1994 ja kaudella 1996 sekä kolme SM-pronssia kaudella 1987, kaudella 1989 ja Miesten Superpesiksen kausi 1990. Pulliainen pelasi urallaan kolme Itä-Länsi-ottelua ja yhden Liitto-Lehdistö-ottelun. Hän pelasi ulkokentällä siepparina. Pulliainen pelasi urallaan Pesäpallon SM-sarjassa ja Superpesiksessä yhteensä 315 runkosarjaottelua. Näissä hän löi 16 kunnaria ja 141 tavallista juoksua, toi 210 juoksua ja keräsi 1 043 kärkilyöntiä. Pulliainen pelasi urallaan 66 ylemmän loppusarjan ottelua. Näissä hän löi yhden kunnarin ja 13 tavallista juoksua, toi 29 juoksua ja keräsi 190 kärkilyöntiä. Pulliainen pelasi urallaan 15 alemman loppusarjan ottelua. Näissä hän löi viisi tavallista juoksua, toi neljä juoksua ja keräsi 37 kärkilyöntiä. https://www.pesis.fi/wp- content/uploads/2021/02/Pulliainen-Kimmo.xlsx == Lähteet == Luokka:Suomalaiset pesäpalloilijat Luokka:Vuonna 1963 syntyneet Luokka:Elävät henkilöt
Corey Davis

Corey Damon Davis (11. tammikuuta 1991, Wheaton, Illinois) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Davis edustaa New York Jetsiä. ==Ura== ===Yliopistoura=== Davis pelasi yliopistourallaan Länsi-Michiganin yliopistossa vuodet 2013–2016. Hän pelasi yliopistourallaan 50 ottelua, joissa eteni vastaanottamalla 5278 jaardia ja teki 52 jaardia. Davisin 5278 jaardia on NCAA:n 1. divisioonan ennätys. ===Ammattilaisura=== Tennessee Titans varasi Davisin NFL:n vuoden 2017 varaustilaisuuden ensimmäisellä kierroksella viidentenä pelaajana. Heinäkuussa 2017 Davis ja Titans solmivat nelivuotisen tulokassopimuksen, jonka kokonaisarvo oli noin 25,4 miljoonaa dollaria. Davis pelasi tulokaskaudellaan 11 ottelua, joissa vastaanotti 34 syöttöä ja eteni syöttöjä vastaanottamalla 375 jaardia. Pudotuspelien kahdessa ottelussa Davis eteni syöttöjä vastaanottamalla 98 jaardia. Vuonna 2018 Davis pelasi runkosarjan kaikki 16 ottelua. Hän vastaanotti 891 jaardia ja teki neljä touchdownia. Vuonna 2019 hän pelasi runkosarjassa 15 ottelua ja eteni vastaanottamalla 601 jaardia ja teki kaksi touchdownia. Pudotuspeleissä Davis pelasi kolme ottelua, joissa vastaanotti kuusi syöttöä, joiden yhteismitta oli 68 jaardia ja teki yhden touchdownin. Vuonna 2020 Davis pelasi runkosarjassa 14 ottelua, joissa eteni syöttöjä vastaanottamalla 984 jaardia ja teki viisi touchdownia. Kauden 2020 jälkeen Davis solmi kolmivuotisen sopimuksen New York Jetsin kanssa. Sopimuksen kokonaisarvo on noin 37,5 miljoonaa dollaria. ==Tilastot== Lähde: ===Runkosarja=== Kausi Joukkue Ottelut Vastaanotto Vastaanotto Vastaanotto Rähmäykset Rähmäykset Kausi Joukkue Ottelut Vastaanotot Jaardit Kaikki Menetykset 2017 Titans 11 34 375 0 1 1 2018 Titans 16 65 891 4 1 0 2019 Titans 15 43 601 2 1 0 2020 Titans 14 65 984 5 1 1 2021 Jets 1 5 97 2 0 0 Yhteensä Yhteensä 57 212 2948 13 4 2 ===Pudotuspelit=== Kausi Joukkue Ottelut Vastaanotto Vastaanotto Vastaanotto Rähmäykset Rähmäykset Kausi Joukkue Ottelut Vastaanotot Jaardit Kaikki Menetykset 2017 Titans 2 9 98 2 0 0 2019 Titans 3 6 68 1 0 0 2020 Titans 1 0 0 0 0 0 Yhteensä Yhteensä 6 15 166 3 0 0 ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1995 syntyneet Luokka:Elävät henkilöt